AIZAWL Sr. SP TRAFFIC THUCHHUAH,"1530/2024-2025 Aizawl the 12th August, 2024 : Mizoram State Sorkar Notification No.B.12021/10/04-TRP Dt.22.8.2008 leh Section 115 of MV Act, 1988 in thuneihna a pek angin, Pu Stephen Lalrinawma, MPS, Sr. Superintendent of Police Traffic, Aizawl, chuan Saron Veng/Armed Veng atanga Bazar Bungkawn dinglama kual (right turn) phalloh hun a hnuaia mi ang hian siam danglam a nih thu a chhuah. 1. Saron Veng/Armed Veng atanga Bazar Bungkawn ah Zing 07:00 atanga Zan Dar 08:00 in kar ah eng lirthei mah dinglama kual (right turn) phal ani lo. 2. Saron Veng lam atanga lirthei rawn chho te hi engtik lai mahin Dawrpui West lamah kualthlak phal a ni lo. Tin, Dawrpui West lam atanga lirthei rawn chho pawh Saron Veng lamah kal tlang phal a ni lo. He thupek hian chhiatrupna thil, kangmei leh emergency kaihhnawiha duty te, dan leh thupek pawimawh bika Police leh Magistrate duty te chetvelna a huam lo ang. A  hmuna Traffic Police duty ten a tul dan zirin ruahmanna an siam thei ang. He order hian hemi chungchanga order lo chhuah tawh chu a luahlan ang.",Dated: 12 th Aug 24 11:34 AM,https://dipr.mizoram.gov.in/post/aizawl-sr-sp-traffic-thuchhuah1723442656